Unnið er að því að uppfæra gagnvirka skipuritið sem hægt er að komast í hér við hliðina . Yfirstjórn Yfirstjórn Vegagerðarinnar samanstendur af forstjóra og framkvæmdastjórum sviða í Reykjavík . Yfirstjórnin tekur ákvarðanir um stefnu og stjórnun stofnunarinnar og þau atriði sem ganga þvert á starfsemi sviða , svæða , umdæma og deilda . Yfirstjórn tekur ákvarðanir um rekstraráætlanir stofnunarinnar og afgreiðir erindi og verkefni sem Vegagerðinni berast eftir nánari ákvörðun forstjóra . Framkvæmdastjórn Vegagerðarinnar samanstendur af yfirstjórn og svæðisstjórum . Framkvæmdastjórnin tekur þátt í að móta stefnu og framtíðarsýn Vegagerðarinnar og tryggir að ákvarðanir yfirstjórnar og stjórnvalda komist í framkvæmd í allri starfsemi stofnunarinnar . Framkvæmdastjórn ber ábyrgð á samræmingu framkvæmda , viðhalds og þjónustu á landsvísu og fylgir eftir ákvörðunum um rekstur og starfsemi í gildandi vegáætlun .